
DĖL PRANEŠIMŲ NAGRINĖJIMO 


Alytaus miesto savivaldybės administracijos viešųjų pirkimų komisija (toliau – komisija), vykdydama tarptautinio viešojo pirkimo „Techninės priežiūros ir atsparumo įsilaužimui paslaugos“ atvirą konkursą, 2025-06-02 posėdžio metu, išnagrinėjo centrinės viešųjų pirkimų informacinės sistemos priemonėmis gautą tiekėjo pranešimą ID 212994 ir vadovaudamasi Lietuvos Respublikos viešųjų pirkimų įstatymo 36 str. 5 d. bei komisijos 2025-05-07 posėdžio protokolu Nr. VP-303 patvirtintų tarptautinio viešojo pirkimo „Techninės priežiūros ir atsparumo įsilaužimui paslaugos“ atviro konkurso bendrųjų sąlygų (toliau – bendrosios pirkimo sąlygos) 5.2 p. bei specialiosiomis sąlygomis (toliau – specialiosios pirkimo sąlygos) ir teikia atsakymą.

Klausimas
Kokie egzistuoja tarptautiniu mastu pripažįstami sertifikatai veiklos procesų analitikui?
Atsakymas
Specialiųjų pirkimo sąlygų 7 priedo „Tiekėjų kvalifikacijos reikalavimai ir reikalavimai laikytis kokybės vadybos sistemos ir (arba) aplinkos apsaugos vadybos sistemos standartų“ kvalifikacinių reikalavimų lentelės 3.2.5 punkte nurodyta, kad tiekėjas turi pasiūlyti ne mažiau kaip 1 (vieną) veiklos procesų analitiką, kuris turi turėti tarptautiniu mastu pripažįstamą veiklos procesų analitiko kvalifikaciją, o taip pat šiame punkte nurodyta, kad veiklos procesų analitiko kvalifikaciją patvirtina sertifikatais:
- OCEB (Object Management Group Certified Expert in Business Process Modelling);
- FCBA (ISEB Foundation Certificate in Business Analysis);
- arba lygiavertis.
Lygiaverčiais sertifikatais galėtų būti kaip pavyzdžiui: ECBA (Entry Certificate in Business Analysis), CBPA / CBPP, IQBBA – Foundation Level, CPRE – Foundation Level, ir kiti.

